laion/Wikipedia-Exotic huggingface dataset:
קרחון רמזי

קרחון רמזי (באנגלית: Ramsey Glacier) הוא קרחון בהרי בוש, בהרי המלכה מוד, באזור חוף דופק שבאנטארקטיקה. אורכו של הקרחון 83 קילומטרים. מוצאו של הקרחון בהרי בוש, שבסמוך לקצה של רמת הקוטב, בקו רוחב 85°00' S. הקרחון זורם לכיוון צפון ונשפך אל מדף הקרח רוס, ממזרח לפסגת דן הארטוג. שיא גובהו של הקרחון 537 מטרים מעל פני הים. הקרחון התגלה מהאוויר על ידי השירות האנטארקטי של ארצות הברית, בטיסה C, שנערכה בין ה-29 בפברואר ועד ה-1 במרץ 1940. שמו של הקרחון ניתן לו על ידי הוועדה המייעצת לשמות אנטארקטיים, בהתבסס על המלצתו של אדמירל אחורי ריצ'רד בירד. הקרחון נקרא על שמו של אדמירל דוויט קלינטון רמזי (DeWitt Clinton Ramsey), מצי ארצות הברית, שהיה באותה עת המשנה למפקד פעולות הצי (Vice Chief of Naval Operations) במהלך מבצע קפיצה לגובה של צי ארצות הברית, שנערך בעונת המחקר (הקיץ האנטארקטי) 1946 – 1947. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 166 קרחון רמזי באתר הסקר הגאולוגי של ארצות הברית קרחון רמזי באתר הגאזט האנטארקטי של ממשלת ניו זילנד קרחון רמזי באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון רמזי מזג אויר נוכחי עדכני בקרחון רמזי (לרבות זמני שקיעת/ זריחת שמש/ירח עדכניים) תחזית מזג אוויר ארוכת טווח עבור קרחון רמזי נתוני מזג אוויר היסטוריים עבור קרחון רמזי סטטיסטיקות מזג אוויר עבור קרחון רמזי גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע גאוגרפי
לאשה בכאורי

לָאשָּׁה בֵּכָּאוּרִי (בגאורגית: ლაშა ბექაური; באנגלית: Lasha Bekauri;‏ נולד ב-26 ביולי 2000) הוא ג'ודוקא גאורגי המתחרה בקטגוריית המשקל עד 90 ק"ג. בכאורי הוא זוכה מדליית הזהב מאולימפיאדת טוקיו (2020) ומאולימפיאדת פריז (2024). בנוסף, הוא בעל מדליות זהב באליפות אירופה בג'ודו לשנת 2021 ובתחרות המאסטרס לשנים 2019 ו-2023. בדצמבר 2019, בכאורי זכה במדליית הזהב במסגרת תחרות המאסטרס, שהתקיימה בצ'ינגדאו, סין. בינואר 2021, הוא הוסיף לעצמו מדליה מסוג אחר באותה התחרות, שהתקיימה הפעם בדוחה, קטר, והייתה הפעם ארד. חודש לאחר מכן, הוא זכה במדליית הזהב בגראנד סלאם תל אביב. בחודש אפריל של אותה השנה, הוא זכה שוב במדליית הזהב, הפעם במסגרת אליפות אירופה, שהתקיימה בליסבון, פורטוגל. באולימפיאדת טוקיו (2020), בכאורי החל את דרכו בסיבוב השני כאשר הוא גבר בשלב זה על פיוטר קוצ'רה הפולני. לאחר מכן, הוא רשם ניצחונות על לי קוכמן הישראלי בשלב שמינית הגמר ודבלאט בובונוב האוזבקי בשלב רבע הגמר. בשלב חצי הגמר, הוא גבר על מיכאיל איגולניקוב, שייצג את הוועד האולימפי הרוסי, כשבשלב הגמר הוא ניצח את אדוארד טריפל הגרמני וכתוצאה מכך זכה במדליית הזהב. לאשה בכאורי, ברשת החברתית פייסבוק לאשה בכאורי, ברשת החברתית אקס (טוויטר) לאשה בכאורי, ברשת החברתית אינסטגרם לאשה בכאורי, ברשת החברתית טיקטוק לאשה בכאורי, סרטונים בערוץ היוטיוב לאשה בכאורי, באתר olympedia.org לאשה בכאורי, באתר איגוד הג'ודו העולמי לאשה בכאורי, באתר JudoInside.com
ימי זיכרון

האם התכוונתם ל... ימי זיכרון בישראל ימי זיכרון (ספר) – ספרו של הרב יוסף דב סולובייצ'יק יום הזיכרון
דויד קלמרט

דויד קלמרט (באנגלית: David Klammert; נולד ב-9 באפריל 1994) הוא ג'ודוקא צ'כי המתחרה בקטגוריית המשקל עד 90 ק"ג. קלמרט החל לעסוק בענף הג'ודו, כשהיה בן 7. בשנת 2007, הוא החל להתאמן באולומואוץ תחת הדרכתו של יירי סטפן. בשנת 2014, הוא עבר לפראג, שם הוא החל להתאמן במועדון אוניברסיטת הספורט (USK). בינואר 2018, קלמרט זכה במדליית הארד בגראנד פרי, שהתקיים בתוניס. כעבור שלוש שנים בחודש אפריל, הוא זכה במדליית הארד בגראנד סלאם אנטליה. באולימפיאדת טוקיו (2020), קלמרט הודח כבר בסיבוב השני לאחר שהפסיד ללי קוכמן כתוצאה מאיפון. דויד קלמרט, ברשת החברתית פייסבוק דויד קלמרט, ברשת החברתית אינסטגרם דויד קלמרט, באתר olympedia.org דויד קלמרט, באתר איגוד הג'ודו העולמי דויד קלמרט, באתר JudoInside.com
דמיל דנקרלוי

דמיל דנקרלוי (בהולנדית: 'Damil Dankerlui; נולד ב-24 באוגוסט 1996) הוא כדורגלן הולנדי-סורינאמי המשחק בעמדת המגן הימני בפאנסראיקוס. דנקרלוי, התחיל את הקריירה שלו בקבוצות הילדים של אלמיירה ,ממנה עבר לאומניוורלד ואלמיירה סיטי ובגיל 16 הצטרף לאקדמיה לכדורגל של אייאקס. ב-22 באוקטובר 2013, דנקרלוי ערך את הופעת הבכורה שלו בצעירי אייאקס בהפסד 5-1 לפנלו. ב-9 בינואר 2018, דנקרלוי חתם לשנתיים בוילם II מליגת העל ההולנדית. ב-27 ביולי 2020, דנקרלוי חתם בחרונינגן. דנקרלוי, נולד בהולנד להורים ממוצא סורינאמי ולכן היה זכאי לייצג את שני הלאומים. ב-13 בנובמבר 2020, דנקרלוי זומן לסגל נבחרת סורינאם. ב-24 במרץ 2021, דנקרלוי ערך את הופעת הבכורה שלו בנבחרת במשחק נגד איי קיימן. דנקרלוי, השתתף עם הנבחרת בגביע הזהב 2021. דמיל דנקרלוי, באתר Transfermarkt דמיל דנקרלוי, באתר Soccerway דמיל דנקרלוי, באתר WorldFootball.net דמיל דנקרלוי, באתר National Football Teams דמיל דנקרלוי, באתר FootballDatabase.eu
שילוביות

שילוביות (באנגלית: Jointness) היא צורת ניהול, ארגון ותפעול שמקורה בעולם הצבאי בה משולבים כוחות מזרועות ומערכים שונים. המונח פותח על ידי הכוחות המזוינים של ארצות הברית בהקשר של שילוב בין חיל האוויר האמריקני, צבא ארצות הברית, הצי האמריקני וחיל הנחתים האמריקני. השילוביות כמושג מארגן מקובלת היום בצבאות רבים בעולם ובהם צבא ההגנה לישראל. בארצות הברית, לכל אחת מהזרועות יש מסורת ארוכה של התנהלות נפרדת – תפיסתית, תקציבית ותפעולית. במובן זה מכוונת השילוביות לצמצם את הכפילות בהשקעת המשאבים, ובכך לענות על הדרישות החדשות להתייעלות ולחסכון בתקציבי הביטחון. בהקשר של מבצעים משולבים (Joint Operations), השילוביות מאפשרת גמישות פיקודית המוקנית למפקד המערכה, והשגת אפקטיביות מרבית לפעילותו באמצעות היכולת ליצור את הצירופים הבין זרועיים המתאימים ביותר של הכוחות בהתאם לנסיבות המערכתיות. השגת שילוביות בשדה הקרב מתאפשרת באמצעות אמצעים טכנולוגיים מתקדמים המאפשרים שליטה על כוחות גדולים. גישה אחרת ומשלימה לגישה זו של מושג השילוביות מוצגת על ידי ד"ר צבי לניר ומדגישה את משמעותה של השילוביות כמפגש תפיסתי לפיתוח ידע ותפיסות פעולה חדשות. על פי גישה זו, השילוביות משקפת רמה חדשה של ניהול ושל מצוינות ארגונית, הן צבאית והן של ארגונים בכלל, הנדרשת על מנת להתמודד עם סביבה סבוכה ועם שינויים בסיסיים מהירים. השילוביות מאפשרת את הטרנספורמציה המתמדת של הארגון לצורך מתן מענה רלוונטי לסביבה ולשינויים כאלה. יכולת זו נובעת מכך שהשילוביות מאפשרת ליצור ידע חדש המתקיים בין דיסציפלינות ארגוניות ודרגים שונים, שאלמלא כן לא ניתן היה להגיע אליו. לרוב, ידע זה הוא קריטי לצורך יצירת נקודת המבט המערכתית הנדרשת להתמודדות עם הסביבה הסבוכה והדינאמית וליצירת המענה הרלוונטי לסביבה זו. למה צריך את המושג "שילוביות"?, צבי לניר על שילוביות ועל מנהיגות באמ"ן, רס"ן רינה שמיר-דונר ורס"ן מרב סמוק שילוביות רב-תחומית בארגונים, אבי אלטמן, קלמי פרסבורגר ומיקי רוזנשטיין ראו גם Network-centric warfare בוויקיפדיה באנגלית ערך על שילוביות באתר דואלוג ויקי
מדבר סין (אתר מקראי)

בתקופת יציאת מצרים, מדבר סין היה התחנה השמינית במסלול הנדידה של בני ישראל. מיקומו של האתר באזור החוף המזרחי של מפרץ סואץ. לפי המקרא, מדבר סין תַָּחוּם בין הים לבין אזור הר סיני. חוקרי המקרא מזהים את מדבר סין במישור מרחא (Markha). ג'יימס הופמאיר, בספרו "ישראל הקדום בסיני", נותן פרטים נוספים על מדבר סין הן מהבחינה ההיסטורית והן מהבחינה הגאוגרפית. חוקר המקרא, יואל אליצור, מצדד גם-כן בתיאוריה של זיהוי מדבר סין בחלקו הדרומי של סיני. אזכור תחנת מדבר סין בתנ"ך. וַיִּסְְעוּ מִיַּם-סוּף וַיַּחֲנוּ בְּמִדְבַּר-סִין למרות הקושי לזהות את המיקומים המדויקים של תחנות הנדידה בסיני, נערכו סקרים ארכאולוגיים. לדוגמה, בשנת 2001, נערך מחקר ארכאולוגי על-ידי אוניברסיטת טורונטו הקנדית. הארכאולוגים זיהו את מישור מרחא, כדרך מעבר עתיקה מתקופת הפרעונים. Edward Palmer, The desert of the exodus, London, 1871 James Hoffmeier, Ancient Israel in Sinai, Oxford University Press, 2005 Yoel Elitzur, The wilderness of Paran, Etzion Org, 2015 ספר במדבר, פרק ל"ג, פסוק י"א pharaonic ventures into south sinai
אלדר לייק

אַלְדֶר לייק (באנגלית: Alder Lake) הוא שמו של הדור ה-12 של מעבדי Intel Core של אינטל המבוססים על ארכיטקטורה היברידית המשלבת את הביצועים הגבוהים של המיקרוארכיטקטורה "Golden Cove" ואת תכונות החסכון בחשמל של המיקרוארכיטקטורה "Gracemont". אינטל השיקה את אלדר לייק בסוף שנת 2021. המעבדים מיוצרים בטכנולוגיית 10 ננומטר של אינטל הנקראת "Intel 7", שכונתה בעבר "Intel 10 nm Enhanced SuperFin (10ESF)". אלדר לייק אושרה על ידי אינטל במהלך יום האדריכלות של החברה " Architecture Day" של שנת 2020. מעבדי אלדר לייק מבוססים על ארכיטקטורה היברידית חדשה שמשתמשת בשני סוגי ליבה: ביצועים גבוהים ויעילות גבוהה. לדברי אינטל, אלדר לייק הוא "היבריד ביצועים" בתיק המוצרים שלהם בתחום מכיוון שהוא מתמקד בביצועים. אינטל טוענת גם כי לאלדר לייק יהיו הביצועים הטובים ביותר פר וואט. במעבדים אלה שולבה טכנולוגיה בשם FOVEROS שהופכת את המבנה הפנימי של המעבד למודולרי. המבנה המודולרי מאפשר שילובים שונים של אלמנטים כמו זיכרון, מאיצים, ליבות של CPU ו-GPU ועוד. ליבות מעבד בעלות ביצועים גבוהים של Golden Cove הרחבות מערך הוראות חדשות ליבות מעבד Gracemont בעלות יעילות גבוהה מתזמן חומרה מהדור הבא של Intel Thread Director‏ (Scalable Hybrid Arch Scheduling);‏ הוספת תמיכה ביכולות תזמון מתקדמות אלה תדרוש ממיקרוסופט להוסיף להם תמיכה מיוחדת ב-x86-64 Windows. GPU Intel Xe (Gen12.2) שקע LGA 1700 חדש PCI Express 5.0 תמיכה בזיכרון DDR5 עבור מעבדים שולחניים תמיכה בזיכרון LPDDR5 עבור מעבדי מחשב נייד קישור DMI 4.0 x8 עם ערכות שבבי PCH מסוג Intel 600 Cutress, Ian. "Intel Alder Lake: Confirmed x86 Hybrid with Golden Cove and Gracemont for 2021". www.anandtech.com. נבדק ב-2021-02-15. "CES 2021: Intel Announces Four New Processor Families". Intel Newsroom (באנגלית אמריקאית). נבדק ב-2021-02-15. Gartenberg, Chaim (26 ביולי 2021). "Intel has a new architecture roadmap and a plan to retake its chipmaking crown in 2025". The Verge. נבדק ב-28 ביולי 2021. {{cite news}}: (עזרה) Subramaniam, Vaidyanathan (27 ביולי 2021). "Intel details new process innovations and node names, Alder Lake 10 nm Enhanced SuperFin is now Intel 7; Intel 20A is the 2 nm process for 2024". Notebookcheck. נבדק ב-28 ביולי 2021. {{cite news}}: (עזרה) https://software.intel.com/content/dam/develop/external/us/en/documents-tps/architecture-instruction-set-extensions-programming-reference.pdf "Intel Makes it Official: Hybrid CPU Cores Arrive With Alder Lake - ExtremeTech". www.extremetech.com. נבדק ב-2021-02-15. Subramaniam, Vaidyanathan. "Intel 12th gen Alder Lake-S will use a larger LGA 1700 socket that may last for three generations". Notebookcheck. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קולות בערפל

קולות בערפל (באנגלית: Midnight Lace) הוא מותחן אמריקאי משנת 1960 בבימויו של דייוויד מילר, עם דוריס דיי, רקס הריסון וג'ון גאווין בתפקידים הראשיים. התסריט מבוסס על המחזה "מתילדה צעקה אש" של ג'נט גרין (אנ') משנת 1958. העלילה מתמקדת באישה, ששומעת בערפל ובטלפון קול, שמודיע לה כי ירצח אותה, ועל כך שם הסרט בעברית. בתגובה לכך, היא לובשת שמלת תחרה שחורה ברגע המכריע בחצות, ומכאן שם הסרט באנגלית. מבחינת מועמדויות לפרסים, הסרט היה מועמד לפרס אוסקר לעיצוב התלבושות הטוב ביותר, ודוריס דיי הייתה מועמדת לפרס גלובוס הזהב לשחקנית הטובה ביותר - סרט דרמה. בעקבות הסצנות הקשות בסרט, אשר השפיעו עליה - דוריס דיי החליטה להפסיק להופיע בסרטי מתח. רקס הריסון היה באותה תקופה במצב קשה היות שאשתו השחקנית קיי קנדל הייתה על ערש דויי עקב מחלת סרטן. הסרט כולל מספר מאפיינים דומים במקצת לסרט "אליבי" של אלפרד היצ'קוק: בשני הסרטים מנסה בעל לחסל את אשתו, ושני שחקנים משחקים בשני הסרטים בתפקיד דומה - ג'ון ויליאמס בתור חוקר משטרה ורוי דוסון בתור רוצח. קיט פרסטון (דוריס דיי) היא יורשת אמריקאית עשירה שנשואה לאנתוני "טוני" פרסטון (רקס הריסון) בריטי בעל חברת ההשקעות פרסטון. הם גרים בלונדון בבניין שבו נעשים שיפוצים בהשגחת הקבלן בריאן יונגר (ג'ון גאווין). כאשר קיט צועדת בערפל כבד בכיכר טרפלגר היא שומעת קול שמאיים עליה ברצח. היא רצה מהר לביתה וכמעט נהרגת ממוט שנופל עליה מהפיגומים. בבית היא מקבלת שיחת טלפון מאותו קול שמאיים עליה ברצח. היא חדורת פחד ומשתפת בו את שכנתה פגי (נטשה פגי) ואת בעלה טוני. קיט וטוני פונים לסקוטלנד יארד ושם חוקר אותם המפקח בירנס (ג'ון ויליאמס). קיט מפוחדת ומבולבלת והמפקח מתחיל לחשוב שהיא הוזה. בחברת פרסטון מעלים השותף דניאל (ריצ'רד ניי) והגזבר מניניג (הרברט מרשל) לפני טוני, חשש למעילה. הוא דוחה את ההאשמות ומבטיח לחקור. כאשר קיט ממתינה לאוטובוס היא נופלת על הכביש וכמעט נדרסת. היא טוענת שמישהו דחף אותה. דודתה של קיט, ביאטריס "בי" (מירנה לוי) מגיעה ללונדון והיא מתייחסת לחששותיה של קיט ברצינות ורוצה לעזור לה אך חושבת שהיא זקוקה לבדיקת רופא. הרופא בודק אותה וממליץ על בדיקה פסיכיאטרית. סטנלי (רודי מקדואל) בנה המובטל של עוזרת הבית נורה (דוריס לויד) לוחץ על על קיט שתיתן לו כסף. היא חושדת שהוא עומד מאחורי האיומים וטוני מסלק אותו. טוני מבטיח לקיט חופשה בוונציה והיא שמחה ולובשת שמלת תחרה שחורה לכבודו. ברגע האחרון הוא מודיע לה כי הוא חייב לחזור לעבודה הוא "מרים טלפון" למפקח ומבקש שישלחו שוטרים לשמירה על קיט. קיט נשארת בחושך ושומעת שוב את הקול המאיים הבוקע הפעם מרשמקול. טוני מצפה שהיא תתאבד אבל באופן בלתי צפוי חודר לדירה רוי (אנתוני דוסון), בעלה של פגי שחושד ברומן של אשתו עם טוני. במאבק שלו עם טוני נפלט כדור ורוי נפצע. טוני מתוודה כי הוא רוצה במותה של קיט והשתלטות על רכושה כדי להחזיר את הכסף שמעל בחברה. הוא מגלה לה גם את הרומן שלו עם פגי. למקום מגיעים המפקח בירנס והשוטרים כדי לעצור את טוני. בירנס מגלה לו כי כל הזמן היה הטלפון שלו בהאזנה ולכן גילה מי עמד מאחורי המזימה. קיט בורחת מהדירה, הולכת על פיגומי הברזל וניצלת על ידי בריאן שעקב כל הזמן אחרי רוי מהמסעדה של דורה (הרמיוני באדלי) עד לדירה. מדיה וקבצים בנושא קולות בערפל בוויקישיתוף "קולות בערפל", במסד הנתונים הקולנועיים IMDb (באנגלית) "קולות בערפל", באתר נטפליקס "קולות בערפל", באתר AllMovie (באנגלית) "קולות בערפל", באתר Rotten Tomatoes (באנגלית) "קולות בערפל", במסד הנתונים הקולנועיים KinoPoisk (ברוסית) קדימון לקולות בערפל, באתר יוטיוב קולות בערפל, באתר TCM
פרנק טני ג'ונסון

פרנק טני ג'ונסון (באנגלית: Frank Tenney Johnson‏; 26 ביוני 1874 – 1 בינואר 1939) היה צייר של המערב האמריקאי, והיה פופולרי בגלל נושאי הציור של בוקרים אשר נודע כסגנון "טכניקת אור הירח של ג'ונסון". ג'ונסון נולד במחוז פוטואטאמי, איווה לחוואי אבנר ג'ונסון ולקורדליה רבקה טנני. הוא גדל בחווה של משפחתו ליד ביג גרוב, איווה (אוקלנד, איווה) שם גידל אביו בקר. אבות אבותיו המוקדמים של ג'ונסון היו מאנגליה, אירלנד, ויילס, דנמרק ושוודיה. אמו של ג'ונסון מתה בדצמבר 1886, והמשפחה עברה לאזור מילווקי, ויסקונסין. הוא למד בבית הספר התיכון באוקונומובוק. בשנת 1893 הוא נרשם לבית הספר לאמנות במילווקי שם למד אצל ריצ'רד לורנץ, צייר של נופי המערב. בשנת 1895 עבר ג'ונסון לעיר ניו יורק, שם למד אצל ג'ון הנרי טוואצ'טמן בליגת הסטודנטים לאמנות בניו יורק. בתחילת דרכו עבד בעיקר כמאייר. הוא החל לעבוד במגזין Field & Stream בשנת 1904. הוא אייר גם במגזין "חיי בנים" ומגזינים אחרים כמו קוסמופוליטן, הרפר וויקלי ועוד. ג'ונסון התגורר בניו יורק דרך קבע בשנים 1904 עד 1920, ועשה נסיעות רבות למערב כדי לאסוף חומרי מקור ליצירותיו שהושלמו בסטודיו שלו בניו יורק. בשנת 1912 הצטרף לאמן צ'ארלס מריון ראסל במשלחת רישום לשמורת בלאקפוט ממזרח לפארק הלאומי במונטנה. הוא חי ועבד בחווה בהיידן, קולורדו במשך זמן מה. מאוחר יותר נסע לכיוון דרום-מערב כדי לעבוד על ציור אינדיאנים. בשנת 1920, הוא עבר לאלהמברה שבקליפורניה שם שיתף סטודיו עם קלייד פורסיית'. בשלב זה ציוריו של ג'ונסון הפכו פופולריים יותר מאיוריו ולכן התרכז במדיום זה. יחד ג'ונסון ופורסיית' הציגו בגלריה לאמנות בילטמור שהתחיל על ידי ג'ק וילקינסון סמית במלון בילטמור בקליפורניה, שהתקיים בשנים 1786 - 1940. בין 1931 ל -1939 בילה חלק ניכר מזמנו בסטודיו שלו בקודי, ויומינג, ליד הפארק הלאומי ילוסטון. רבים מציוריו נעשו שם ממחקרים בתוך הפארק. הוא כונה "המאסטר בציור לאור הירח האמריקאי" ו"צייר המאסטר של המערב הישן". ג'ונסטון נפטר מדלקת קרום המוח ביום השנה החדשה 1939 בפסדינה, קליפורניה. מדיה וקבצים בנושא פרנק טני ג'ונסון בוויקישיתוף כתבי פרנק טני ג'ונסון בפרויקט גוטנברג (באנגלית) פרנק טני ג'ונסון, באתר "Find a Grave" (באנגלית) Abner Morse Johnson, Memories and Other Rhymes, H.K. Fly Company, 1924. (באנגלית) The Outlook, Outlook Company, 1923. (באנגלית) Conzelman, Adrienne Ruger (2002). After the Hunt: The Art Collection of William B. Ruger. Stackpole Books. p. 62. El Palacio, Museum of New Mexico, 1918. (באנגלית) Trouble On The Pony Express, Sid Richardson Museum - Fort Worth, Texas (באנגלית אמריקאית) Harold McCracken, Frank Tenney Johnson, The Frank Tenney Johnson Book: A Master Painter of the Old West, Doubleday, 1974, ISBN 978-0-385-07857-3. (באנגלית) Frank Tenney Johnson: a fatal kiss, Buffalo Bill Center of the West, ‏2015-06-14 (באנגלית אמריקאית)
ואקרוס דה ביאמון

קואקרוס דה ביאמון (בספרדית: Vaqueros de Bayamón) היא קבוצת כדורסל פוארטו ריקנית מהעיר באימון, המתחרה בליגת העל המקומית וזכתה בה 15 פעמים. קואקרוס דה ביאמון הוקמה בשנת 1930 וכבר בשנת 1933 זכתה באליפות הליגה. במהלך שנות ה-40 של המאה ה-20 הקבוצה לא הייתה פעילה וחזרה להתחרות רק בשנת 1954. מאז בשנת 1955 היא מתחרה בשם הנוכחי מסיבות חסות. בשנת 1967 היא זכתה באליפות בפעם השלישית. שנות ה-70 של המאה ה-20 היו תקופת הזהר של המועדון וכוכב שלה רובן רודריגס. בין יתר ההישגים הקבוצה זכתה באליפות חמש שנים ברציפות. רובן רודריגס עזב את הכדורסל לאחר 23 עונות בהם זכה האליפות 9 פעמים וקלע 11539 נקודות ב-631 משחקים. עולם הבית של הקבוצה כולל 12 אלף מקומות ונקרא על שמו של הכוכב. במהלך שנות ה-90 של המאה ה-20 הקבוצה זכתה מספר פעמים באליפות. תחילת המאה ה-21 לא הייתה מוצלחת וקבוצה הצליחה להגיע לחצי גמר של הליגה בלבד. בשנת 2009 הקבוצה זכתה באליפות ה-14 שלה. באותה עונה כוכבי הקבוצה כרמלו לי ודניאל סנטיאגו היו בין כוכבי נבחרת שזכתה במקום השני באליפות אמריקה. בשנת 2020 אליפות הליגה צומצמה, אך קבוצה הצליחה לסיים באותה בהצלחה וזכתה באליפות הליגה בפעם ה-15. ליגת העל הפוארטו ריקנית (15) 1933, 1935, 1967, 1969, 1971, 1972, 1973, 1974, 1975, 1981, 1988, 1995, 1996, 2009, 2020 מדיה וקבצים בנושא ואקרוס דה ביאמון בוויקישיתוף אתר האינטרנט הרשמי של ואקרוס דה ביאמון ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
Tixati

טיקסטי (באנגלית: Tixati) היא תוכנת צד לקוח לשיתוף קבצים העושה שימוש בפרוטוקול ביטורנט ומספקת חדרי צ'אט בערוצי התוכן השונים. התוכנה שוחררה בשנת 2009 ונכתבה על ידי קווין הארן (Kevin Hearn) בשפת ++C. טיקסטי ניתנת להורדה במערכות ההפעלה חלונות ולינוקס. טיקסטי פותחה בשנת 2009 על ידי קווין הארן (Kevin Hearn) במטרה להוות תחליף לתוכנות הביטורנט השונות. בשנת 2012, נרשמה התוכנה כאחת מעשר החלופות הטובות ביותר לתוכנת μTorrent באתר TorrentFreak. בשנת 2015, דורגה על ידי הגולשים כתוכנת שיתוף הקבצים החמישית בטיבה באתר Lifehacker. בשנת 2017, הושקה גרסת 2.52 הכוללת פורומים וערוצים מוצפנים. בסוף שנת 2017, קיבלה טיקסטי סיקור אוהד באתר TechRadar. אתר האינטרנט הרשמי של Tixati Top 10 uTorrent Alternatives * TorrentFreak (באנגלית) Most Popular BitTorrent Client: µTorrent, Lifehacker (באנגלית אמריקאית) John Corpuz 22 February 2019, 15 Best Desktop Bittorrent Clients for P2P Sharing, Tom's Guide, ‏2019-02-22 (באנגלית) Daryl Baxter 28 June 2021, The best free torrent clients of 2021: faster, safer downloads, TechRadar, ‏2021-06-28 (באנגלית)
סמל איי קיימן

סמל איי קיימן הוא שלט אצולה שעליו כתר ותחתיו מוטו האי. בחלקו התחתון של השלט מצוירים שלושה כוכבים ירוקים המייצגים את האיים. הכוכבים הירוקים מצוירים על רצועות גליות בצבעי לבן וכחול המייצגים את הים. השליש העליון של השלט מצויר "אריה שומר" (passant guardant) - אריה העומד על שתי כפותיו האחוריות שכפותיו הקדמיות מורמות והגוף מצויר בפרופיל. האריה צבוע זהוב על רקע אדום והוא מייצג את הממלכה המאוחדת. מעל המגן מצויר צב ירוק על סליל של חבל, ומאחוריו אננס מוזהב. הצב מייצג את ההיסטוריה הימית של תושבי האיים, החבל את תעשיית ייצור החבלים באי, והאננס את קשרי האי עם ג'מייקה. מוטו האי: "הוא על ימים יסדה" רשום בתחתית הסמל. פסוק זה מקורו בפרק כ"ד בספר תהילים מקשר את הסמל להיסטוריה הנוצרית של האי. ההחלטה לקבוע סמל לאי אושר על ידי האספה המחוקקת של האי בשנת 1957 והוכרז על תחרות ציבורית לעיצוב הסמל. הסמל אושר על ידי מלכת בריטניה בצו מלכותי ב-14 במאי 1958. דגל איי קיימן גלריית סמלי הממלכה המאוחדת מדיה וקבצים בנושא סמל איי קיימן בוויקישיתוף Our National Symbols, אתר ממשלת איי קיימן ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ימים על ימי מלך

יָמִים עַל יְמֵי מֶלֶךְ (בעגה חרדית-ליטאית ימים נהגה יוֹמִים) הוא שיר חסידי שמשמש במגזר החרדי ובמגזר הדתי לאומי כהמנון ליווי לכניסת רב לאירוע. לשיר מספר לחנים, הידוע שבהם הוא לחנו של רבי אליעזר זוסיא פורטוגל – האדמו"ר מסקולען. מילות השיר לקוחות מתהילים ס"א: "יָמִים עַל יְמֵי מֶלֶךְ תּוֹסִיף שְׁנוֹתָיו כְּמוֹ דֹר וָדֹר". זמרים רבים ביצעו את השיר, ביניהם: אברהם פריד. לפי פירוש רש"י הפסוק הוא תפילתו של דוד המלך שהאל יוסיף לו שנים ויזכה לחיות "דור" שהוא שבעים שנה. רד"ק מעלה אפשרות לפרש את הפסוק על המשיח, והתפילה היא לקצר את הגלות ולהוסיף ימים לימות המשיח. השיר נעשה נפוץ כהמנון לקבלת רבנים במהלך המאה העשרים. בשנות ה-40 של המאה העשרים מתועדת שירת השיר בחסידות ויז'ניץ. לפי המתואר בעיתון יתד נאמן, המנהג נעשה נחלת הכלל החל מכנס היסוד של דגל התורה ב-1988, שבו התקבלו הרבנים בשירת "ימים", במקום בשירת שאו שערים ראשיכם שהייתה מקובלת עד אז. לצד שירת "ימים" נהוגים גם שירים נוספים לקבלת רבנים, בהם: "ובכן צדיקים", "אור זרוע לצדיק", "כי אורך ימים", "יפרח בימיו צדיק", "לאורו ניסע ונלך" ועוד. הפרק השמיני בעונה השנייה של סדרת הטלוויזיה שבאבניקים נקרא 'יומים' על שם השיר. ראש הישיבה גדליה מבקש שישירו לכבודו את השיר. בהמשך הפרק שר בעצמו את השיר כמחווה לדבורה.[דרוש מקור] יחיד אל דגול מרבבה שאו שערים לאורו נסע ונלך שירת "ימים על ימי מלך" בכנס היסוד של מפלגת "דגל התורה", סרטון באתר יוטיוב שירת 'ימים על ימי מלך תוסיף' להרב יואל טייטלבוים האדמו"ר מסטמאר בכ"א כסלו יום הצלתו ויום הודאה להשם על ידי חסידיו ומעריציו שירת 'ימים על ימי מלך תוסיף' למייק פומפאו עם בנימין נתניהו ספר תהילים, פרק ס"א, פסוק ז' באלבומו מעגל השנה 3 פירוש רש"י על ספר תהילים, פרק ס"א, פסוק ז' רד"ק על ספר תהילים, פרק ס"א, פסוק ז' ביטאון צעירי ויז'ניץ גיליון 79, באתר אוצר החכמה מוסף שבת קודש התשע"ב גיליון 7, באתר אוצר החכמה
מלח הארץ

מלח הארץ (ביוונית: Τὸ ἅλας τῆς γῆς) - ביטוי שמקורו בברית החדשה, שם נאמר - על ידי ישוע, בדרשה על ההר שנשא באוזני תלמידיו: אַתֶּם מֶלַח הָאָרֶץ, וְאִם תֹּאבַד לַמֶּלַח מְלִיחוּתוֹ, כֵּיצַד תֻּחְזַר לוֹ? הֵן לֹא יִצְלַח עוֹד לְשׁוּם דָּבָר כִּי אִם לְהַשְׁלִיכוֹ הַחוּצָה לִהְיוֹת מִרְמָס לְרַגְלֵי הַבְּרִיּוֹת — מתי, פרק ה׳ 13 משל המלח חוזר על עצמו פעמיים נוספות בברית החדשה, בבשורה על פי מתי נאמר מפי ישוע: ”אַתֶּם מֶלַח הָאָרֶץ וְאִם־הַמֶּלַח הָיָה תָפֵל בַּמֶּה יָמְלָח הֵן לֹא־יִצְלַח עוֹד לַכֹּל כִּי אִם־לְהַשְׁלִיךְ חוּצָה וְהָיָה מִרְמָס לִבְנֵי אָדָם.” (הבשורה על-פי מתי, ה 13). בדרשת "משל מלח הארץ ואור העולם" לתלמידו יוחנן: ”הַמֶּלַח טוֹב הוּא, אַךְ אִם תֹּאבַד לוֹ מְלִיחוּתוֹ, כֵּיצַד תָּשִׁיבוּ לוֹ אֶת טַעֲמוֹ? יְהֵא מֶלַח בְּקִרְבְּכֶם וִהְיוּ בְּשָׁלוֹם זֶה עִם זֶה.” (מרקוס ט' 50), ובדרשה להמון ההולך איתו: ”הַמֶּלַח הוּא טוֹב; אַךְ אִם גַּם לַמֶּלַח תֹּאבַד מְלִיחוּתוֹ, כֵּיצַד תֻּחְזַר לוֹ?” (לוקס יד' 34). לפי יסכה הרני, המלח היה ועודנו מרכיב חשוב בהכשרת הבשר והוא המרכיב אשר הופך את הבשר הטרף לכשר. מכאן - תלמידי ישוע הם המרכיב ההופך את כל העולם לכשר וראוי. הם חיוניים וחיוני שישמרו על תכונתם זו. השימוש בביטוי רווח בשפה העברית, החל משלהי המאה העשרים, להצגת אדם או קבוצת אנשים כבעלי איכות גבוהה. איכות זו מבוססת על היותם בני מעמד חברתי שורשי, שהלכו בתלם ישראלי התואם פרקים שונים מהנרטיב הלאומי, כמו: קיבוץ ומושב, מוסדות לימוד בעלי מוניטין או יחידות מסוימות בצה"ל. כך, למשל, אמר קצין הנדסה ראשי, תא"ל שמעון דניאלי, בעקבות מותו של לוחם במסיבת סיום מסלול: "מדובר באירוע קשה מבחינתי, כי החיילים שהיו שם שייכים ליחידה מובחרת, הם מלח הארץ". בעבר נעשה שימוש מצומצם בביטוי. היות המלח מחצב טבעי הנכרה בעבודה קשה, מרכיב מרכזי בתיבול המאכלים למיניהם וקשור לאמונות ומיתוסים - כל אלה יצרו הקשר רעיוני עם אנשי עמל שתרמו בחייהם ובמעשיהם לחברה. מי שייחסו לו תואר מלח הארץ יכול היה להימנות, למשל, על אנשי ההתיישבות העובדת והלוחמים. עם השנים התרחב בו השימוש וקבוצות שונות באוכלוסייה מייחסות לביטוי אנשי איכות משלהן, בהתאם להשקפת עולמן. לדוגמה, עו"ד אוסמה סעדי, מזכ"ל מפלגת תע"ל, אמר בריאיון עיתונאי על ערביי ישראל: "אנחנו מלח הארץ". גם באנגלית ניתן למצוא שימוש במונח "Salt of the Earth", המשמש לתיאור אנשי עמל חרוצים והגונים. גם ברוסית קיים הביטוי Соль земли, אשר היה בשימוש בעיקר במאה ה-19 ותחילת מאה 20. Jewish Encyclopedia: Salt Catholic Encyclopedia: Salt מלח הארץ בכמוסת זמן ישראל 1948-2023 אביבה לורי, מלח הארץ, באתר הארץ, 11 במרץ 2008 הציטוט המלא הוא ”אנחנו מלח הארץ, נישאר במולדת שלנו ומה שלא הצליח ב-48', הכוונה לגירוש, כשהיינו 150 אלף תושבים, לא יצליח ב-2008, כשאנחנו לפחות מיליון” - מתוך עינת בר ויניב דורנבוש, "ערביי ישראל - מלח הארץ", 30.3.2008, באתר נענע 10
ולריה

האם התכוונתם ל... ולריה מסלינה – אשתו השלישית של הקיסר הרומי קלאודיוס ולריה, ארכידוכסית אוסטריה – אשתו של מקסימיליאן, מרקיז באדן, ראש בית צרינגן משנת 1963 מריה ולריה, ארכידוכסית אוסטריה – בתם של פרנץ יוזף הראשון, קיסר אוסטריה ואליזבת, נסיכת בוואריה ("סיסי") ולריה (סדרת טלוויזיה, 1966) – טלנובלה מקסיקנית ולריה (סדרת טלוויזיה, 2008) – טלנובלה ספרדית ולריה (סדרת טלוויזיה, 2020) – סדרת טלוויזיה ספרדית בערוץ נטפליקס ולריה (זמרת) – זמרת רוסיה